《表弟章廷凭得象知邵武军归化县》
宋代·杨亿

几年索米住京师，新得东堂桂一枝。
宰邑弦歌循吏政，还乡鸡黍故人期，
于公阴德知终大，万石家风喜不衰。
毛义动容初捧檄，太邱积德旧刊碑。
甘棠二纪民犹爱，苦蘗三年吏不欺。
桑梓经过身昼锦，庭闱扶侍鬓垂丝。
元方惠化傳遒铎，令伯欢心献寿户。
邦境中分同鲁卫，政声相应似埙箎。
尝思竹马游從日，又见风鹏奋击时。
执手勉君勤素业，归来更直凤皇池。

作者简介：杨亿（974—1020）北宋文学家，“西昆体”诗歌主要作家。字大年，建州浦城（今属福建浦城县）人。年十一，太宗闻其名，诏送阙下试诗赋，授秘书省正字。淳化中赐进士，曾为翰林学士兼史馆修撰，官至工部侍郎。性耿介，尚气节，在政治上支持丞相寇准抵抗辽兵入侵。又反对宋真宗大兴土木，求仙祀神的迷信活动。卒谥文，人称杨文公。